ངས་མཐོང་བའི་སྲིད་སྐྱོང་བློ་བཟང་སེང་གེ་ནི།ཤོད་རྒྱུ་ཞིག་མེད་ན་མ་གཏོགས།ཡོད་ཕྱིན་ཆད་ག་ཚད་ཐུབ་ཐུབ་ཀྱིས་མདུན་ལ་ཐོན་ནས་བཤད་དགོས་པ་གཤིས་ཀར་འཇགས་ཡོད་པའི་གཤིས་ཀ་ཞིག་རེད།ཡང་གཅིག་བཤད་ན།ཁོང་ལ་དམིགས་བསལ་གྱི་ཁྱད་ཆོས་འགའ་ཡོད་པའི་ནང་གི་གཅིག་ཀྱང་དེ་རེད།བཤད་ལ་དགའ་དྲག་ནས་ད་དུང་ཡང་དབུས་བོད་སློབ་འཛིན་སྐྱོང་གི་ས་ནས་སློབ་གྲྭ་ཁག་རྩིས་ལེན་གྲུབ་མེད་པ་འདི་བྱུང་བ་རེད།ཁྱེད་རང་དབུས་བོད་སློབ་འཛིན་ཚོགས་ལ་རྒྱུས་མེད་པའི་དབང་དུ་བཏང་ནའང་།དེའི་ཁོངས་ཀྱི་བོད་དགེ་གནད་ཡོད་ཚོ་དང་།ལྷག་ཏུ་དགེ་རྒན་རྒྱ་གར་བ་ཚོ་ལ་ཏོག་ཙམ་རྒྱུས་ཡོད་ཅིག་ཡིན་པའི་དབང་དུ་བཏང་ན།རྩིས་ལེན་དེ་གང་འདྲ་བྱས་ནས་འགག་གི་ཡོད་པའི་ཟུར་ཙམ་རེ་ཤེས་སྲིད།རེད་དེ།ཁྱེད་རང་ནི་གནས་ལུགས་དང་ཞེན་ཁོག་གཉིས་ལས་ཕལ་ཆེར་ཞེན་ཁོག་ལ་རྩིས་ཆེ་བ་བྱེད་མཁན་གྲས་ཡིན་པ་འདྲ།དེ་བས་ན་ངས་གནས་ལུགས་དམར་པོ་བྱས་ནས་འབྲི་མི་འདོད།